Kust sa tuled, Kuu? 


Huvitav, millal Kuu esimest korda meie Maad saatis? Võibolla ta vaatas 
Maad juba kaua enne seda, kui esimesed inimesed Maale ilmusid. 


Juba kakskümmend kuus aastat on möödas sellest ajast, kui Ameerika 
Ühendriikide astronaudid Apollo 11 pardalt esmakordselt Kuule astusid. 
See toimus teatavasti 19. juulil 1969. aastal. Aga inimkond pole vahepeal 
sugugi targemaks saanud selles osas, mis Kuul toimub. Vastupidi, 
teadlased on segaduses, kui nad uurivad infot, mida Kuule jäetud 
seadmed on kokku kogunud. Kui me vaatame öösiti Kuud, siis valdab 
meid tuttav, kuid kummaline tunne. Me ei suuda teha muud, kui lihtsalt 
küsida: ,, Kallis Kuu, kas sa saaksid rääkida meile pisut iseendast? Näiteks 
sellest, kust sa pärit oled?“ 


Tänapäeval selgitatakse Kuu päritolu kolme teooria abil. Esimese 
kohaselt moodustasid Kuu universumis leiduvad gaasipilved ja tolm. 
Sarnaselt Maa tekkimisele juhtus see 4,6 miljardit aastat tagasi. Teise 
teooria järgi on Kuu Maa küljest lahti rebitud tükike ja see pärineb algselt 
kuskilt Vaikse ookeani alt. Kolmas teooria väidab, et Kuu oli iseseisev 
planeet, mille Maa tõmbas oma gravitatsioonijõuga ligi, kui Kuu liiga 
lähedalt möödus ja sellest ajast peale tiirleb see ümber meie planeedi. 


Enamik teadlastest uskus alguses esimest teooriat, kuigi ka teisel oli 
pooldajaid. Astronautide poolt kaasatoodud pinnaseproovide analüüsid 
näitavad siiski, et Kuu koosneb teistsugustest ainetest kui Maa. Maas on 
enam rauda ja vähem räni, Kuu puhul on asi vastupidine. Lisaks sellele 
on Maal väga vähe titaanimaardlaid, aga Kuul on seda ainet külluses. 
Need avastused näitavad, et Kuu ei ole eraldunud Maast. 


Needsamad näited seavad suure kahtluse alla ka esimese hüpoteesi. Kui 
Kuu ja Maa oleksid loodud ühel ja samal viisil ja enam-vähem samal ajal, 
siis miks on nende koostis nii erinev? Teadlased on hüljanud ka esimese 
teooria, seega jääb järele ainult kolmas. Kui aga Kuu oleks sisenenud 
päikesesüsteemi väljastpoolt, siis oleks ta lennanud Päikese suunas. Maa 
poleks teda kinni hoidnud, sest Päikese gravitatsioonjõud on tunduvalt 
tugevam kui Maa oma. 


Niisiis ei vasta ükski kolmest ,,vana kooli“ teadlaste poolt välja pakutud 
hüpoteesist kõikidele küsimustele ega kannata terasemat läbivaatust. Kuu 
päritolu jääb jätkuvalt saladuseks. Inimestel on palju mänguruumi 
pakkuda välja uusi teooriaid Kuu päritolu kohta. Kuigi esmapilgul 
tunduvad mõned neist teooriatest naeruväärsed, ei maksa neid siiski 


kergekäeliselt kõrvale heita ja ebateaduslikkuse silti külge panna. Enne 
tuleks neid hoolikalt uurida. 


Päikese, Maa ja Kuu mõned kummalised ,,kokkusattumised“ 


Vaatame ja mõtiskleme näiteks mõnede uskumatult kummaliste 
astronoomiliste fenomenide üle, mis toimuvad Päikese, Maa ja Kuu 
vahel. 

Keskmine kaugus Maa ja Kuu vahel on 380 000 km ning Päikese ja Maa 
vahel umbes 150 000 000 km. Viimane on ligi 395 korda kaugemal kui 
esimene. Päikese läbimõõt on umbes 1 380 000 km ja Kuu oma 3400 km. 
Mõlema suhe on jälle 395. Niisiis on mõlemad suhted 395. Kas see saab 
olla kokkusattumine? Mida see tähendab? 


Mõelge sellele. Päike on 395 korda suurem kui Kuu ja 395 korda Maast 
kaugemal. Aga need mõlemad paistavad Maa pealt vaadates 
ühesuurustena, sest distants on erinev. Kas see on loomulik või 
kunstlikult tekitatud nähtus? Kus veel universumis leidub kolme 
taevakeha selliseid kokkusattumisi? 


Kaks planeeti valgustavad Maad kordamööda, üks päeva ajal ja teine 
öösel. Teist seesugust näidet päikesesüsteemis ei ole. Tunnustatud 
teadlane Isaac Asimov ütles kord, et olemasolevate andmete kohaselt ei 
tohiks Kuu selle koha peal olla, kus ta praegu on. Veel ütles ta, et ,, Kuu 
on piisavalt suur, et põhjustada päikesevarjutust, kuid piisavalt väike 
tekitamaks krooni. Meie astronoomia lihtsalt ei suuda selgitada seda 
kokkusattumust teiste kokkusattumuste hulgas.“ 


Kas see on tõesti juhuslik? Mõnede teadlaste arvates mitte päris. 
Teadlane William R. Sheldon ütles, et , Maa ümber tiirlemiseks peaks 
kosmoselaev liikuma kiirusel 10 800 miili tunnis ja vähemalt 100 miili 
kaugusel Maast. Sama suhte järgi peaks Kuu oma orbiidi hoidmiseks ja 
Maa gravitatsioonijõu tasakaalustamiseks liikuma piisava kiirusega, 
olema teataval kaugusel Maast ja omama teatud kaalu.“ Küsimus on 
selles, et kui loodusseaduste järgi on see võimatu, siis miks see nii on? 


Kuu on liiga suur, et olla satelliit 


Päikesesüsteemis on palju planeete, mille ümber tiirlevad satelliidid. Kuid 
Kuu on satelliidiks ebaloomulikult suur. See on liiga suur võrreldes 
emaplaneediga. Vaatame järgmisi andmeid. Maa läbimõõt on 12 756 
kilomeetrit, Kuu oma 3467 kilomeetrit, mis on Maa läbimõõdust 27 
protsenti. Marsi läbimõõt on 6787 kilomeetrit. Marsil on kaks satelliiti. 


Neist suurema läbimõõt on 23 kilomeetrit, mis teeb 0,34 protsenti Marsi 
läbimõõdust. Jupiteri diameeter on 142 800 kilomeetrit. Sellel on 13 
satelliiti. Suurima läbimõõt on 5000 kilomeetrit, mis teeb 3,5 protsenti 
Jupiteri omast. Saturni läbimõõt on 120 000 kilomeetrit. Sellel on 23 
satelliiti. Suurima läbimõõt on 4500 kilomeetrit, mis on umbes 3,73% 
Saturni diameetrist. Ühegi satelliidi läbimõõt ei moodusta enam kui 5 
protsenti emaplaneedi läbimõõdust. Kuid Kuu läbimõõt on 27 protsenti 
Maa omast. Kas pole siis Kuu ebaloomulikult suur teistega võrreldes? 
Andmed kinnitavad, et Kuu on ebatavaline. 


Meteoriidikraatrid on kõik liiga madalad 


Teadlased ütlevad meile, et Kuu pinnal olevad kraatrid on tekkinud 
komeetide või meteoriitidega kokkupõrgete tulemusena. Teatavasti on 
meteoriidikraatreid ka Maal. Teaduslike arvutuste põhjal peaks mitme 
miilise läbimõõduga meteoriit kokkupõrkel Maa või Kuuga kiirusel 30 
000 miili sekundis tekitama kraatri, mille sügavus on neli-viis korda 
suurem kui läbimõõt. See on võrdne umbes miljoni tonni dünamiidi 
plahvatusega. Maal asuvad meteoriidikraatrid kinnitavad selle väite 
korrektsust. Kuid Kuul paiknevad kraatrid on kummaliselt madalad. 
Näiteks Kuu sügavaim — Gagarini kraater — on kõigest nelja miili 
sügavune, aga selle läbimõõt on 186 miili. Seesuguse läbimõõduga 
kraater peaks olema vähemalt 700 miili sügavune, mitte neli miili, mis 
moodustab kõigest 12 protsenti läbimõõdust. See on järjekordne teaduslik 
võimatus. 

Miks see nii on? Astronoomid ei ole suutnud välja pakkuda vettpidavat 
selgitust ja näib, et nad ei tahagi seda teha. Nad teavad, et korralik seletus 
pööraks tunnustatud teooriad pea peale. Ainuke selgitus on see, et nelja 
miili sügavusel Kuu pinnases paiknevad väga kõvad kivimid. Meteoriidid 
ei ole suutnud seda kõva kihistust läbida. Aga mis need väga tugevad 
kivimid siis on? 


Metallid, mille olemasolu ei ole võimalik 


Kuu kraatrites leidub palju laavat ja see pole sugugi üllatav. Kuid 
kummaline on see, et see laava sisaldab haruldasi metalle, näiteks titaani, 
kroomi, ütriumi jms. Neid leidub Maal väga vähe. Need metallid on väga 
kõvad, väga kõrge sulamistemperatuuriga ja raskesti korrosioonile 
alluvad. Teadlaste hinnangul sulavad need metallid 2000-3000 kraadisel 
temperatuuril. Kuid Kuu on olnud miljardeid aastaid surnud ja külm 
taevakeha, kus pole olnud mingisugust vulkaanilist aktiivsust. Kuidas on 
siis Kuul saanud tekkida nii erinevaid metalle, mille sulamiseks läheb 
vaja nii kõrget temperatuuri? Lisaks sellele kinnitavad need 380 kilo Kuu 


pinnaseproove, mille tõid kaasa astronaudid, et seal on ka puhast rauda ja 
puhast titaani. Seesugused puhta metalli varud ei saa looduslikult tekkida. 
Mida need seletamatud faktid meile ütlevad? Nad tõestavad kahtlemata 
seda, et need metallielemendid ei ole tekkinud looduslikult, vaid välja 
sulatatud. Aga kes ja millal seda tegi, selles on küsimus? 


See pool, mis pole Maalt näha 


Maa poolt näeb alati üht ja sama Kuu külge. Inimesed ei näinud kuu 
vastaspoolt enne, kui kosmoselaev sinna laskus ja seda pildistas. 
Astronoomid olid alati arvanud, et Kuu tagumine pool on samasugune kui 
esipool, täis meteoriidikraatreid ja laavameresid. Kuid fotod näitasid 
hoopis teistsugust pilti. Kuu tagumine külg on väga konarlik. Seal on 
palju väikeseid kraatreid ja mäeahelikke ning väga vähe laavameresid. 
Teadlased ei suuda neid erinevusi põhjendada. Kui see oleks loomulikult 
tekkinud planeet, siis teoorias oleks meteoriiditabamuste tõenäosus sama 
suur Kuu mõlemal küljel. Miks see siis erineb? Miks paistab Maa poole 
alati Kuu üks ja sama külg? Teadlaste seletus on see, et kuu pöörleb 
ümber oma telje 16,56 kilomeetrit tunnis, mis on sama suur, kui tema 
tiirlemiskiirus ümber Maa. Seega on Maa poole pööratud pidevalt üks ja 
sama külg. 


See fenomen on ainulaadne kõikide meie päikesesüsteemi planeetide ja 
nende satelliitide puhul. Kas see on üks paljudest kokkusattumustest 
juhuste ahelas? Kas sellele on muud seletust kui lihtsalt kokkulangevus? 


Kummalised nähtused viimase saja aasta jooksul 


Viimase kolmesaja aasta jooksul on astronoomid täheldanud Kuul palju 
seletamatuid nähtusi. Cassini märkas 1671. aastal Kuu kohal pilvi. 
Aprillis 1786 täheldas kaasaegse astronoomia isa William Herser Kuul 
vulkaanipursete märke, kuigi teadlased usuvad, et Kuul pole olnud 
vulkaanilist aktiivsust viimase 3 miljardi aasta jooksul. Aga mis see siis 
oli, mis nägi välja nagu vulkaanipursked? 


Saksa astronoom John Schicoto joonistas Kuust sadu kaarte. 1843. aastal 
avastas ta Leany kraatri, mille algne läbimõõt oli mitu kilomeetrit, kuid 
mis muutus ajapikku väiksemaks. Täna on Leany kraater vaid väike 
täpike, mida ümbritseb valge sete. Teadlased ei tea, miks see nii on. 
Teadlased avastasid 24. aprillil 1882. aastal, et 

Aristokraadi piirkonnas liiguvad tundmatud objektid. 19. oktoobril 1945. 
aastal täheldati Kuu pinnal Darwini vallil kolme helendavat punkti. 


Minnesota observatooriumi juhataja ja tema assistent nägid 6. juuli õhtul 
1954. aastal Kuul Picallomy kraatris tumedat joont, mis kiiresti kadus. 8. 
septembril 1955. aastal lõi kaks korda välku piki Rossi kraatri serva. 9. 
veebruaril 1956. nägi dr. Toyota Meiji ülikoolist Jaapanist mitut tumedat 
objekti Kuu = pinnal, mis näisid tema arvates moodustavat 
tähtedekombinatsiooni DYAX ja JWA. 


Vene mehitamata kosmoselaev Kuujumalanna 9 maandus Vihmameres 4. 
veebruaril 1966. aastal ja pildistas kahes reas olnud püramiidilaadseid 
struktuure, mis olid kõik üksteisest samal kaugusel. Doktor Van Sunder 
märkis, et , need suudaksid märkimisväärselt päikesevalgust peegeldada, 
justnagu maandumisraja märgid“. Varju pikkuse järgi arvestades on need 
ehitised umbes 15-korruselise maja kõrgused. Doktor Van Sunden ütles 
ka, et läheduses ei olnud mägesid, kust kaljutükid oleksid võinud alla 
veereda ja moodustada geomeetrilisi kujundeid. 


Lisaks pildistas Kuujumalanna 9 müstilist koobast Tormimere ääres. 
Kuu-uurimise ekspert dr. Wilkins usub, et need ümmarguse kujuga 
koopad viivad otse Kuu keskmesse. Wilkins ise avastas ükskord 
hiiglasliku koopa Cassiny A kraatris. 20. novembril 1966. aastal pildistas 
ameerika vaatlusjaam Orbit 2 mitmeid püramiidilaadseid ehitisi 46 
kilomeetri kõrgusel Rahumerest. Teadlaste hinnangul on need püramiidid 
15 kuni 25 meetrit kõrged ja samuti geomeetriliselt paigutatud. Need 
struktuurid on heledamad kui ümbritsevad kaljud ja Kuu pind ning 
ilmselgelt ei ole need looduslikud moodustised. 


11. septembril 1967. aastal avastas Montelow astronoomide meeskond 
»Purpurpunaste servadega musta pilve“ hõljumas Rahumere kohal. Seda 
kummalist nähtust jälgisid astronoomid ja kosmosesondid. Kõik eelpool 
kirjeldatu viitab sellele, et Kuul on palju mõistatusi, millele inimesed ei 
tea vastuseid. 


UFO Kuu kohal 


24. novembril 1968. aastal uuris Apollo 8 paiku, kus saaks edaspidi 
maanduda ning kohtas teel hiigelsuurt hõljuvat objekti, mis võttis enda 
alla mitu ruutmiili. Kui Apollo 8 naases peale ümber Kuu tiiru tegemist 
samale kohale, siis seda objekti seal enam polnud. Mis see oli? Keegi ei 
tea. Apollo 10-le tuli umbes 50 000 jala kõrgusel Kuu pinnast ligi 
tundmatu lendav objekt. See kohtumine on jäädvustatud filmilindile. 19. 
juulil 1969 viis Apollo 11 kolm astronauti Kuule, kellest said hiljem 
esimesed inimesed Kuul. Teel Kuule nägid astronaudid ebatavalist 


objekti enese ees. Umbes 6000 miili kauguselt vaadates tundus neile 
alguses, et see peab olema Apollo 4 reaktiivpropeller. 


Kuid binokliga vaadates nägid nad, et moodustis on L-tähe kujuline. ,,See 
nägi välja nagu avatud ümbrik,“ ütles Armstrong. Kui nad hiljem sama 
asja sekstandiga vaatasid, siis näis see silindrikujuline. Teine astronaut — 
Aldrin — ütles: ,, Me nägime ka mitmeid teisi väiksemaid objekte, mis 
meist möödusid ja panid meie kosmoselaeva kõikuma ning siis me 
nägime seda heledamat objekti, mis meist mööda lendas.“ 21. juulil 
sisenes Aldrin viimaseks kontrolliks maandumiskapslisse ning nägi äkki 
kaht hõljuvat objekti. Üks neist oli suurem ja heledam, liikudes suurel 
kiirusel kosmoselaeva esiosaga paralleelselt. See kadus äkitselt. Mõni 
sekund hiljem ilmus see taas välja. 


Sel hetkel suundus mõlemast objektist välja kaks valguskiirt, mis liitusid 
üheks. Siis need kaks objekti eemaldusid äkitselt teineteisest, tõusid 
kiiresti kõrgele ja kadusid. 

Kui astronaudid hakkasid parasjagu Kuule maanduma, siis kuulsid nad 
kontrollkeskusest kutsungit: ,,Kontrollkeskus kutsub Apollo 11, mis asjad 
need seal väljas on?“ Apollo 11 vastas: , Need jõmpsikad on üüratult 
suured... neid on nii palju...oh Issand, sa ei usu oma silmi. Kas tead, siin 
on veel kosmoselaevu...ümmarguste —kraatrite ääres ja headel 
positsioonidel... ja nad kõik vaatavad meid Kuu pealt. Vene teadlane 
Arched ütles: ,,Vastavalt meie kinni püütud signaalidele raporteeriti kohe 
kohtumisest hõljuva objektiga, kui Apollo 11 maandus.“ 


20. novembril 1969 nägid astronaudid Conrad ja Brian Apollo 12 pardalt 
maandudes hõljuvaid objekte. Hõljuvate objektidega kohtusid ka Kuule 
laskunud astronaudid Apollo 15-st augustis 1971, Apollo 16-st aprillis 
1972 ja Apollo 17-st detsembris 1972. 

Kord ütles teadlane Gary järgmist: ,,Pea kõik astronaudid on näidud 
tundmatuid lendavaid objekte.“ Järjekorras kuues Kuule laskunud 
astronaut Edward mainis: ,, Ainuke küsimus on, kust nad tulid?“ John 
Younger, üheksas astronaut Kuul, ütles: , Kui te seda ei usu, siis on see 
sama, kui te ei usu kindlalt olemasolevat asja.“ Endine NASA 
kommunikatsioonidirektor Molly - Chertlin = kinnitas: = ,,Hõljuvate 
objektidega kohtumine on väga tavaline.“ Ta jätkas: ,,Kõiki 
kosmoselaevu on jälitanud mõned hõljuvad objektid, olgu siis kaugelt või 
lähedalt. Kui see iganes juhtub, võtavad astronaudid meie 
missioonikeskusega ühendust.“ 


Aastaid hiljem paljastas Armstrong järgmist: ,,See on uskumatu... Meid 
kõiki hoiatati, et Kuul on kindlasti linnasid või kosmoselaevu...Ma saan 


ainult kinnitada, et nende kosmoselaevad on palju võimsamad kui meie 
omad ja need on hiigelsuured...“ Kõiki neid tuhandeid müstilisi nähtusi 
Kuul — välgud, valged ja mustad pilved, ehitised, hõljuvad objektid ja nii 
edasi — on jälgitud astronoomide ja teadlaste poolt. Nüüd tuleb selgitada 
välja, mis need on. 


Kuu on seest õõnes kosmoselaev 


Vene teadlased Aleksander Štšerbakov ja Mihhail Vasin pakkusid 1970. 
aastal välja Ššokeeriva Kuu Kosmoselaeva hüpoteesi selgitamaks Kuu 
päritolu. Nad usuvad, et Kuu ei ole tegelikult Maa looduslik kaaslane, 
vaid intelligentsete olendite loodud kosmoselaev, kes on seda planeeti 
kohandanud ja sellele uue kuju andnud. Kuu sees on hoiul rohkesti 
dokumente nende tsivilisatsiooni kohta. Kuu on sihilikult paigutatud Maa 
kohale. Kõik Kuud puudutavad avastused on tegelikult Kuu sees elavate 
intelligentsete olendite väljapaistev töö. Loomulikult suhtub ülejäänud 
teadlaskond sellesse teooriasse põlastavalt, sest nad ei ole siiani kinni 
püüdnud ühtki maavälist asukat. Siiski ei saa eitada, et Kuud on seniste 
kogutud andmete põhjal võimalik pidada seest tühjaks olevaks. 


Kõige enam hämmastab teadlasi info, mis on saadud Kuule jäetud 
seadmetest, mis mõõdavad Kuu seismilist aktiivsust. Andmed viitavad 
sellele, et maavärinalained liiguvad epitsentrist laiali ainult mööda Kuu 
pinda, kuid mitte Kuu sisemusse. See näitab, et Kuu on seest õõnes ja 
koosneb vaid koorikust. Kui see oleks seest täis planeet, siis liiguksid 
lained ka planeedi keskmesse. Miks need siis vaid mööda pinda liiguvad? 


Loome uusi teooriaid Kuu kohta 


Niisiis, loome uue teooria Kuu kohta. See on seest õõnes ja selle koorikul 
on kaks — pinnasekihti. . Välimine kiht koosneb .— kivimitest — ja 
mineraalimaakidest. Meteoriidid suudavad läbistada vaid seda kihti. 
Teadaolevad kraatrid ei ole sügavamad kui neli miili. Seega on pealmine 
kiht maksimaalselt viie miili paksune. Sisemine kiht on tugev. See on 
kunstlikult kokku sulatatud koorik, mille paksus on oletatavasti mitu 
miili, kuid täpsed andmed selle kohta puuduvad. Selle sulami koostises 
on sellised metallid nagu raud, titaan, kroom ja teised kõrge 
sulamistemperatuuriga, rõhkutaluvad ning korrosioonile vähealluvad 
elemendid. Sellist sulamit pole Maal olemas. 


Kuu pinna värinad näitavad, et kuuvärinate lained liiguvad piki kuu 
pinda, kuid mitte selle keskme suunas. See tähendab, et Kuul on vaid 
kaks kihti, mis moodustavad kooriku. Seega on kuu pigem kunstlikult 


tekitatud kui looduslikult tekkinud taevakeha. Intelligentsed olendid pidid 
tegema täpseid arvutusi selleks, et transportida Kuu nende tähesüsteemist 
päikesesüsteemi ja sellisesse asukohta, kust see valgustab Maad öösiti. 
Kokkuvõttes võib öelda, et ükski kolmest traditsioonilisest teooriast Kuu 
päritolu kohta pole korrektsed. 


Kuu rajanud olendid lasevad Maale paista vaid üht Kuu külge, sest Maal 
on palju vaatlusseadmeid. Nad ise elavad Kuu sees, lähemal tagaküljele. 
Kuna Kuu pinnatemperatuur kõigub päevase +127 kraadi ja öise -183 
kraadi vahel, siis elanikud elavad Kuu sees. 


Kuu rajanud olendid on leiutanud lendavad taldrikud ja nad lendavad tihti 
ringi selleks, et uurida, hoida korras kuu pinnal olevad seadmeid ja 
vaadelda maalaste tegemisi. Neid on vahetevahel näinud Maalt pärit 
astronaudid või siis inimesed, kes on Kuud teleskoobiga vaadanud. Siiani 
pole meile teada, mis tüüpi tulnukatega on tegu ja kaua nad on seal olnud. 
Võimalik, et üsna varsti saavad maalased teada kogu tõe Kuu kohta. 


Me lõime selle teooria, et selgitada Kuu päritolu ja struktuuri, tuginedes 
Kuul toimivatele nähtustele. Nende põhjal ei saa anda tavateadusega 
kokkusobivaid seletusi. See teooria lahendab suurepäraselt kõik Kuuga 
seotud mõistatused. Kes vaidleks vastu, et meie lähenemine pole 
teaduslik? 


Tegelik lugu Kuust 


Oma raamatus ,,Loeng Šveitsis“ ütles härra Li Hongzhi Kuu päritolu 
kohta järgmist: ,,Vanasti oli olukord teistsugune kui meie teaduse ajastul. 
Erinevate ajastute inimesed olid arenenud oma ajastule iseloomulikul 
moel. Ühe seesuguse ajastu inimesed tunnistasid, et öine pimedus tekitab 
inimestes ebamugavustunnet. Seepeale ehitasid nad sinna üles Kuu, et see 
valgustaks öösel Maad.“ 


Härra Li Hongzhi selgitab seda edasi oma teoses ,,Zhuan Falun“ (köide 
II): ,,Eelajaloolisel ajal pidas mõni inimtsivilisatsioon kaua vastu, mõni 
jälle lühikest aega. Mõned inimkonnad eksisteerisid väga kaua. Iga tsükli 
inimkond areneb teaduses erinevas suunas. Kaasaja inimesed on end 
piiranud praegusaja teaduse arengu kindlaksmääratud põhimõtetega ja ei 
mõista, et teaduses on olemas hoopis teisi arenguteid. Tegelikult oli Hiina 
muistne teadus täielikult erinev sellest teadusest, mida on tutvustanud 
maailmale Euroopa. Muistses Hiinas tegid inimesed otseseid inimkeha, 
elu ja universumi uuringuid. Need eelkäijad julgesid puudutada ka 
hoomamatuid ja nähtamatuid asju ning olid suutelised tõestama nende 


olemasolu. Kui inimene istub meditatsioonis, siis tunneb ta, kuidas tema 
tundlikkus kasvab, kuni viimaks pole tal mitte ainult väga terav tunnetus, 
vaid ta suudab ka puudutada ja näha seda, mis enne oli nähtamatu ning 
mis nüüd on tema jaoks täiesti hoomatav. 


Need eelkäijad valisid teise tee elu saladuste ning universumi ja inimese 
vaheliste seoste uurimiseks. See tee on täiesti teistsugune võrreldes 
tänapäeva autentsel tõestusel põhineva teadusega. 

Tegelikult on Kuu tehtud eelajalooliste inimeste poolt. See on seest 
õõnes. Eelajalooline inimkond oli hästi arenenud.“ 


